Strategi for Integrationsindsatsen i Holbæk Kommune - PDF
Download "Strategi for Integrationsindsatsen i Holbæk Kommune"
1 Strategi for Integrationsindsatsen i Holbæk Kommune November 2009
3 Holbæk Byråd har på møde d. 25. november 2009 vedtaget til Strategi for Integrationsindsatsen i Holbæk Kommune. Strategien har været fremlægget i 8 ugers offentlig høring. Strategien kan ses på kommunens hjemmeside under emnet Integration. Projektudvalg for Integration har bestået af: Byrådsmedlem Carsten Andersen, formand Byrådsmedlem Annika Granstrøm Byrådsmedlem Birgit Klarskov Byrådsmedlem Carsten Fink Byrådsmedlem Jørgen Jensen Byrådsmedlem Niels Christensen Udpeget borger Annemarie Oosterhoff Harbo Udpeget borger Sonila Kloppenborg Udpeget borger Emrah Tuncer
4 Strategi for Integrationsindsatsen i Holbæk Kommune Holbæk Kommunes Integrationsprojekt Byrådet nedsatte i forsommeren 2008 Projektudvalg for Integration, der består af seks byrådspolitikere og tre udpegede borger med særlig viden om integrationsområdet. I løbet af andet halvår af 2008 indsamledes viden om området med særligt fokus på forholdene i Holbæk Kommune og i marts 2009 blev Vidensrapport Integration i Holbæk Kommune offentliggjort. En række aktører indenfor integrationsområdet - kommunale og eksterne - arrangerede d. 31. marts to dialogmøder i Holbæk, hvor integration var sat på dagsordenen. I dagtimerne var 95 unge med indvandrer- eller flygtningebaggrund samlet på Elværket for at fortælle byrådet om deres drømme for fremtiden. Om aftenen mødte over 100 borgere op i Ladegårdsparkens Forsamlingshus for at debattere integration med særligt fokus på voksenlivet. De mange input fra dialogmøderne ligger sammen med vidensrapporten til grund for Strategi for Integrationsindsatsen i Holbæk Kommune. Strategi for Integrationsindsatsen i Holbæk Kommune danner grundlag for udarbejdelse af en handlingsplan med helt konkrete tiltag på integrationsområdet. Vision for integrationsindsatsen i Holbæk Kommune Alle indbyggere i Holbæk Kommune uanset etnisk baggrund betragtes som medborgere med lige ret og pligt til at deltage i samfundslivet. For nogle borgere med indvandrer- eller flygtningebaggrund er det nødvendigt at iværksætte særlige indsatser for at opnå lige vilkår. Formålet med integrationsindsatsen i Holbæk Kommune er at fremme lige muligheder for at deltage i samfundslivet uanset etnisk baggrund.
5 Indsatsområderne Byrådet har udpeget en række indsatsområder for integrationsindsatsen i Holbæk Kommune, som byrådet vil sætte særligt fokus på de næste fire år. SPROG OG KULTURFORSTÅELSE UDDANNELSE BESKÆFTIGELSE UDSATTE BOLIGOMRÅDER SOCIALT UDSATTE FAMILIER Uddannelse, beskæftigelse, udsatte boligområder og socialt udsatte familier er områder, der særligt skal fokuseres på i Holbæk Kommunes integrationsindsats. Desuden betragtes sprog og kulturforståelse som et vigtigt indsatsområde, der går på tværs af de øvrige indsatser. De mål, der opstilles for hvert indsatsområde, bliver udgangspunkt for udarbejdelse af en række målbare delmål.
6 Uddannelse Uddannelse er en væsentlig faktor i integrationsindsatsen. Via uddannelse får den enkelte viden om det danske samfund og udvikler kompetence til at klare sig på arbejdsmarkedet. Gennem uddannelse dannes netværk på tværs af etnisk baggrund, bopæl og social baggrund. Sprogkundskaber og kulturforståelse er nøglen til god indlæring.
7 Vision Børn og unge skal via folkeskole, ungdomsuddannelser og fritidstilbud gives de nødvendige forudsætninger for at kunne klare sig på arbejdsmarkedet, i sociale relationer og i det danske samfund generelt. Mål for indsatsen Karaktergennemsnittet for tosprogede elever i folkeskolen skal hæves så det svarer til niveauet for de danske elevers Andelen af unge indvandrere og flygtninge, der tager en ungdomsuddannelse, skal svare til landsgennemsnittet Andelen af unge indvandrere og flygtninge, der får en praktikplads, skal svare til danske unge Sprogkundskaber er for de fleste indvandrere og flygtninge ikke en barriere for at gennem-føre en uddannelse, søge et job eller deltage i sociale fællesskaber Sprogundervisning er en del af det hverdagsliv, som flygtninge og indvandrere har på arbejde, i uddannelsen og i boligområdet Veje til at nå målene Øget sprogstimuleringsindsats i daginstitutionerne Kompetenceudvikling af lærere bl.a. i forhold til hvordan dansk som andetsprog integreres i den almindelige undervisning Netværksdannelse mellem skolechefer og lærere på de skoler, som har mange tosprogede Åben skole på skoler med mange tosprogede elever Udbygning og formalisering af samarbejdet omkring de svageste familier Målrettede undervisnings- og vejledningstiltag i forhold til de svage børn og unge Samarbejde med de lokale virksomheder for at tilvejebringe praktikpladser Etablering af tilstrækkeligt differentierede uddannelsestilbud Tilbud om hverdagsnær danskundervisning i boligområderne kombineret med uddannelses- og erhvervsrettede aktiviteter Tidlig integrations- og sprogindsats for nyankomne, også for udlændige, der er selvforsør-gende (f.eks. Østeuropæere)
8 Beskæftigelse Arbejde er vigtigt at være selvforsørgende giver selvrespekt. Arbejde er identitetsskabende, giver adgang til sociale netværk og udvikler sprogkundskaber og samfundsforståelse. Forældre, der går på arbejde, er rollemodeller for børnene. Den befolkningsmæssige udvikling medfører, at der indenfor få år vil blive færre i arbejdsstyrken til at forsørge dem, der forlader arbejdsstyrken. Der ligger derfor en stor beskæftigelsesmæssig udfordring i at sikre tilstrækkeligt med kvalificeret arbejdskraft. Der er en markant lavere beskæftigelsesgrad blandt borgere med anden etnisk baggrund end dansk end blandt arbejdsstyrken som helhed. Desuden står en stor del af indvandrere og flygtninge ikke til rådighed for arbejdsmarkedet bl.a. pga. helbredsmæssige problemer. Særligt fokus på beskæftigelsesefterslæbet hos indvandrere og flygtninge kan bidrage til løsning af problemet med mangel på arbejdskraft, som det danske samfund som helhed står overfor i de kommende år, og samtidig være et redskab, til at fremme integration. Sprogkundskaber og kulturforståelse er en vigtig forudsætning for at kunne varetage et job og indgå i sociale relationer med kollegerne.
9 Vision Voksne i den erhvervsaktive alder skal være selvforsørgende både af hensyn til samfundsøkonomien og af hensyn til den enkeltes selvforståelse og funktion som rollemodel for børn og unge Mål for indsatsen Beskæftigelsesefterslæbet skal reduceres så en stigende andel af indvandrere og flygtninge bliver selvforsørgende Holbæk Kommune som virksomhed skal afspejle befolkningssammensætningen Veje til at nå målene Fastholdelse af Holbæk Kommunes særlige indsats i forhold til indvandrere og flygtninge, der er langt fra arbejdsmarkedet Velkoordineret og helhedsorienteret samarbejde internt i Holbæk Kommune mellem de ak-tører, der kommer i kontakt med de ledige Samarbejde mellem Jobcenter og uddannelsesinstitutioner (Holbæk Sprogcenter, VUC m.fl.) Samarbejde mellem Holbæk Kommune og lokale virksomheder herunder etablering af korps bestående af virksomhedskonsulenter og sprog- og kulturforståelsesmentorer Oprettelse af integrationsstillinger Informationskampagner Sprogundervisning i virksomhedsrettede aktiveringsforløb
10 Udsatte boligområder Boligområderne Vangkvarteret, Ladegårdsparken og Bjergmarken er Holbæk Kommunes største almennyttige boligbyggerier. Kvarterene præges af generel nedslidning, sociale problemer og mange beboere, der står udenfor arbejdsmarkedet. Ikke-ressourcestærke familier koncentrerer sig i områderne og andelen af indvandrere og flygtninge er høj. Boligområderne har et dårligt image og er isolerede fra det øvrige Holbæk. Vangkvarteret er af Velfærdsministeriet klassificeret som en ghetto, og i de andre boligområder er der tegn på en begyndende ghettoisering. Den negative udvikling i udsatte boligområder har tendens til at blive selvforstærkende. De ressource-stærke familier fraflytter bebyggelsen og ikke-ressource-stærke familier flytter ind. Jo større problemer i det nære miljø, jo sværere er det at komme i job og deltage i samfundslivet. Derfor er det vigtigt at vende den negative udvikling ved at bekæmpe arbejdsløshed og sociale problemer samtidig med, at der arbejdes for at gøre boligområderne mere velfungerende og attraktive. Sprogkundskaber og kulturforståelse er en vigtig forudsætning for at kunne deltage aktivt i beboerdemokratiet og tage ansvar for kvarteret. 10
11 Vision De store almene boligbebyggelser skal være et godt sted at bo. Tryghed og trivsel for beboerne er en del af fundamentet for udvikling af aktivt medborgerskab. Mål for indsatsen Den negative udvikling i de udsatte boligområder skal vendes. Holbæk Kommune skal ikke have ghettoer Beboersammensætningen i de udsatte boligområder skal være mere alsidig Andelen af personer uden tilknytning til arbejdsmarkedet i de udsatte boligområder skal reduceres Indvandrere og flygtninge skal deltage mere aktivt i lokaldemokratiet Veje til at nå målene Samarbejdet mellem boligselskaberne og Holbæk Kommune styrkes og gøres mere forpligtende, f.eks. ved etablering af fælles områdesekretariat Samarbejdet mellem Holbæk Kommune, boligselskaber, foreningsliv, etniske foreninger og civilsamfundet i øvrigt styrkes, så flere aktiviteter (f.eks. undervisning, fritidsaktiviteter, arbejdspladser mv.) kan placeres i boligområderne Kortere vej til kommunen lettelse af adgangen til den rådgivning den enkelte borger har brug for, så det at skulle opsøge kommunen, ikke i sig selv bliver en barriere Sprogundervisning i boligområderne Etablering af erhverv og andre funktioner i boligområderne 11
12 Socialt udsatte familier Socialt udsatte familier kræver en særlig indsats. Er familien samtidig indvandrere eller flygtninge, har udfordringerne en særlig karakter, idet forskelle i den kulturelle baggrund kan danne barrierer for et godt samarbejde. Sprogkundskaber og kulturforståelse har derfor stor betydning for samarbejdet med familierne og for familiernes evne til at forstå og leve op til de forventninger det danske samfund har til varetagelse af forældrerollen. 12
13 Vision Familiens voksne skal være i stand til at varetage rollen som forældre, så børnene får den nødvendig omsorg og en god opvækst. Problemer, der opstår i familierne, skal kunne forklares med baggrund i sociale forskelle ikke etniske forskelle. Mål for indsatsen Familierne kender og forstår deres rettigheder og forpligtelser som forældre Familierne er informerede om de forventninger der møder dem i daginstitution, skole og lokalsamfund Holbæk Kommunes indsats i forhold til familier tager altid udgangspunkt i den enkelte bor-gers/families forudsætninger Holbæk Kommunes indsats i forhold til familier er koordineret og tværgående Unge indvandrere og flygtninge har samme personlige frihed til selv at vælge ægtefælle som danske unge Veje til at nå målene Tidlig indsats Koordinering af kommunens indsats via tæt og forpligtende samarbejde mellem områdets aktører (socialrådgivere, jobcenter, skoler, UU, SSP m.fl.) Særligt fokus på udvikling af redskaber til at håndtere de særlige barrierer, som findes i arbejdet med socialt udsatte indvandrer- eller flygtningefamilier og kompetenceudvikling af de kommunalt ansatte til at bruge redskaberne Styrkelse af kommunikation og information om forventninger fra det danske samfund Udvikling af forskellige former for familienetværk Samarbejdet mellem Holbæk Kommune, foreningsliv, etniske foreninger og civilsamfundet i øvrigt styrkes 13